Heisen

Heisen (orig: De lift) er en nederlandsk science fiction-grøsser fra 1983 regissert av Dick Maas. Filmen handler om en heis som begynner å leve sitt eget liv etter et tordenvær. Den forårsaker flere dødsfall og ulykker. De ledende rollene spilles av Huub Stapel og Willeke van Ammelrooy. 

En nederlandsk-amerikansk nyinnspilling kalt Down ble utgitt i 2001. Også den ble regissert av Dick Maas.

 Handling 
Filmen foregår i en større bygning i Amsterdam. Et voldsomt tordenvær fører til at lyset går. Når lyset kommer tilbake viser det seg at heisen i bygningen ikke fungerer helt som den skal. På mystisk vis forårsaker den flere ulykker og dødsfall. En teknikker fra heisselskapet undersøker saken, men kan ikke finne noen feil. Det viser seg at en mikroprosessor er blitt ladet med organisk materiale og dermed har heisen fått eget liv. 

 Om filmen 
VG gav den terningkast én. Aftenposten gav et mer positivt inntrykk og skrev: «Det er ikke ofte en får anledning til å se nederlandsk film, her kommer en som slettes ikke er ille».

Produksjonskostnadene var på ca €350 000.

 Skuespillere 
 Huub Stapel: Felix Adelaar
 Willeke van Ammelrooy: Mieke de Beer
 Josine van Dalsum: Saskia Adelaar
 Serge-Henri Valcke: Psykiater
 Liz Snoyink: Kvinne i heisen Lift
 Huib Broos: Mann i heisen Lift
 Paul Gieske: Hausmeister
 Jan Anne Drenth: Nattportier

 Referanser 

 Eksterne lenker 



Kategori:Filmer fra 1983
Kategori:Nederlandske filmer
Kategori:Skrekkfilmer
Kategori:Science fiction-filmer
Kategori:Filmer lagt til Amsterdam
Kategori:Filmer lagt til urbane strøk
Kategori:Nederlandskspråklige filmer